**Ljudska: PEGAM IN LAMBERGAR**

**Obnova**

Na Dunaju so pred gradom okoli mize sedeli dunajski gospodje in cesar. Cesar se je hvalil, da je njihovo kraljestvo najboljše. Takrat pa pride mimo Pegam in cesarju nasprotuje. Pravi mu, da nimajo junaka, ki bi se upal bojevati z njim. Cesar z veseljem odgovori, da ima junaka, ki mu je ime Krištof Lambergar in živi na Kranjskem. Pegam se hoče boriti z njim, zato mu cesar napiše pismo, naj takoj pride na Dunaj, da se bo bojeval s Pegamom. Ko Lambergar dobi pismo, je prepričan, da bo Pegama premagal. Pred odhodom pa ga mati posvari, da ima Pegam 3 glave in naj mu odseka srednjo. Lambergar na Dunaju sreča Pegama in odločita se, da se pomerita na polju. Boj je kratek, saj Lambergar sabljo v tretjem poskusu zabode v srednjo Pegamovo glavo in se z njo hvali po Dunaju. Cesar mu da v zahvalo tri gradove na Kranjskem.

Pesem se je z leti spreminjala – vanjo so vpletli tudi podvige Gašperja II. Lambergarja, ki je živel konec 15. stol., znan pa je bil po svojih junaštvih na viteških turnirjih.

**Zgodovinsko ozadje**

V 15. stoletju se je vnel boj za zapuščino [Celjskih grofov](https://sl.wikipedia.org/wiki/Celjski_grofje). Jan Vitovec (ki ga v pesmi predstavlja Pegam) je poveljeval vojski ter napadel cesarja Friderika IV., glavnega dediča celjske dediščine. Razdejal je [deželo Kranjsko](https://sl.wikipedia.org/wiki/Kranjska) in požgal veliko gradov. [Cesar](https://sl.wikipedia.org/wiki/Cesar) Friderik je na pomoč poklical neustrašnega Lambergarja in s Pegamom sta se spopadla na [Dunaju](https://sl.wikipedia.org/wiki/Dunaj). Zmago je slavil Lambergar. V tej različici pesmi Pegam umre, v resnici pa Jan Vitovec ni in je le poražen odšel z Dunaja. Zmagovalci so se mu maščevali tudi tako, da so ga predstavljali kot pošast s tremi glavami, ki čaka pod zemljo.

Z Lambergi pa je povezan tudi [grad Kamen](https://sl.wikipedia.org/wiki/Grad_Kamen), kjer si še danes lahko ogledamo ruševine.